Notum esse infra matris æcclesie gremium omnibus volumus placuisse ac convenisse inter Giraldum et Anseim, necnon monachos Clunienses, ut quedam inter se cambiarent; quod et fecerunt. In primis Giraldus et Anseis Sancti Petri partibus cambiaverunt campum unum qui dicitur a Salna. Habet in longum perticas XII, in latum VI. Infra istas perticationes totum vobis donamus, partem scilicet nostram, quesitum et inquirendum. S. Giraldi et Anseis, qui fecerunt et rogaverunt firmare. S. Siebodi. S. Teirici. Aymo, ad vicem cancellarii, scripsit rogatus, dictavit.